אולג סוקולוב

אולג ולרייביץ' סוקולוב (ברוסית: Оле́г Вале́рьевич Соколо́в; נולד ב-9 ביולי 1956 בלנינגרד, ברית המועצות) הוא היסטוריון רוסי. פרופסור חבר לשעבר בקתדרה להיסטוריה כללית באוניברסיטת סנקט פטרבורג. סוקולוב הוא מומחה לתולדותיה של צרפת שעיקר עיסוקו הוא היסטוריה צרפתית כללית וצבאית של ימי הביניים ושלהי המאה ה-18 וראשית המאה ה-19 (תקופת מלחמות נפוליון). חבר האגודה הרוסית להיסטוריה צבאית. יוזם תנועה לשחזור קרבות היסטוריים בברית המועצות (בהמשך ברוסיה) בדגש על מלחמות נפוליון. השתתף בשחזורי קרבות גדולים מתקופה זו. חיבר מאמרים וספרים רבים אודות התקופה שבה הוא מתמחה. על עבודתו בתחום זה זכה באות לגיון הכבוד.

בנובמבר 2019, לאחר שחולץ מנפילה לנהר בסנקט פטרסבורג, נמצאו בתיקו זוג ידיים קטועות של אישה. בפשיטה שערכה המשטרה בביתו נמצאה גופה מבותרת של סטודנטית לשעבר של סוקולוב שעמה היה לו רומן. סוקולוב הודה ברציחתה ובביתור גופתה.

קריירה אקדמית
סוקולוב נולד בלנינגרד, ברית המועצות (כיום סנקט פטרבורג ברוסיה).

בשנת 1979 סיים בהצלחה את לימודיו במכון פיזיקה באוניברסיטה פוליטכנית של לנינגרד על שמו של קלינין (כיום האוניברסיטה הפוליטכנית של סנקט פטרבורג על שם פיוטר הגדול) וקיבל תואר מהנדס פיזיקה. המשיך את לימודיו בפקולטה להיסטוריה באוניברסיטת סנקט פטרבורג וסיים את לימודיו בהצטיינות יתרה בשנת 1984.

בשנת 1991, הגיש עבודת דוקטורט באוניברסיטת סנקט פטרבורג. נושא העבודה "הקצונה הצרפתית בזמנו של המשטר הישן (המלכונתי) ובעת המהפכה הצרפתית 1789-1799)". החל משנת 2000 הוא בעל תואר פרופ' חבר בפקולטה להיסטוריה של אוניברסיטת סנקט פטרבורג. בשנים 1998, 2000 ו-2002 היה פרופסור אורח בסורבון.

בשנת 1999 פרסם עבודת מחקר גדולה אודות צבאו של נפוליון שתורגמה לצרפתית. בהמשך פרסם ספרים נוספים אודות התקופה.

אשמתו ברצח
ב-9 בנובמבר 2019 סוקולוב נעצר על ידי משטרת סנקט פטרבורג בגין רצח תלמידתו לשעבר, אנסטסיה ישצ'נקו, שעבדה איתו על כמה מחקרים אקדמיים על תולדות צרפת, אנסטסיה הייתה בוגרת אוניברסיטת סנקט פטרבורג. לדברי החוקרים, ב-8 בנובמבר, סוקולוב ירה בה בדירתו 4 פעמים. למחרת ניסר את גופתה וניסה להטביע את חלקי הגופה בנהר המויקה.

לדברי סנגורו אלכסנדר פוצ'וייב, סוקולוב הסגיר את עצמו ומוכן לעבור הסתכלות פסיכיאטרית. בנוסף טען כי סוקולוב פעל תחת לחץ גדול.

ב-11 בנובמבר סוקולוב נידון בפני בית הדין האזורי של אוקטיאברסקי והואשם בביצוע פשע חמור. הוסכם כי יש להשימו במעצר בית לחודשיים עד ל-8 בינואר 2020 בכלא קרסטי הידוע לשמצה. בשל חומרת הפשיעה, לחקירה הצטרפו גם חוקרים פדרליים של ועדת החקירות.

לאחר שהושם במעצר בית, באוניברסיטת סנקט פטרבורג הודיעו על פיטוריו מתפקיד ראש המכון להיסטוריה. ב-25 בדצמבר 2020 נמצא אשם, ובית משפט ברוסיה גזר עליו 12.5 שנות מאסר בגין רצח תלמידתו ובתירת גופתה.

פרסומים אקדמיים

ספרים ברוסית 
 Соколов О. В. Армия Наполеона. — СПб.: Империя, 1999. — 592 с. — .
 Соколов О. В. Аустерлиц: Наполеон, Россия и Европа: 1799—1805 гг. — М.: Рус. культурный фонд "Империя Истории", 2006. — Т. 1. — 315 с. — .
 Соколов О. В. Аустерлиц: Наполеон, Россия и Европа: 1799—1805 гг. — М.: Рус. культурный фонд "Империя Истории", 2006. — Т. 2. — 238 с. — .
 Соколов О. В. Битва двух империй. 1805—1812. — М.-СПб.: Астрель, Астрель-СПб, 2012. — 730 с. — 5000 экз. — , .
 Наполеон Бонапарт: pro et contra: образ Наполеона Бонапарта в культурной памяти об Отечественной войне 1812 года: антология / Авт.-сост. О. В. Соколов. — СПб.: Издательство Русского Христианского гуманитарная академия, 2012. — 1040 с. — (Русский путь: pro et contra). — 1500 экз. — .
 Возгрин В. Е., Гончарова Т. Н., Пленков О. Ю., Соколов О. В. Из истории конституционного строительства в Западной Европе в Новое и новейшее время / под ред. А. В. Смолина. — СПб.: Изд-во РХГА, 2014. — 353 с.
Барышников В. Н., Возгрин В. Е., Гончарова Т. Н., Евдокимова Н. П., Климова Г. С., Сидоренко Л. В., Соколов О. В., Пленков О. Ю., Фокин В. И. От национальных государств к единой Европе: проблемы европейской интеграции в XIX-XXI вв. / под ред. А. В. Смолина. — М.: Изд-во РХГА, 2016. — 620 с. — 500 экз. — .
 Соколов О. В. Первая Итальянская кампания Бонапарта 1796-1797. Часть I. Битва за Пьемонт. — СПб.: Империя, 2016. — (Поля сражений наполеоновской эпохи).
 Соколов О. В. Стратегия и тактика Наполеоновской армии. — М.: Университет «Синергия», 2018. — 400 с. — 1000 экз. — .
 Соколов О. В. Битва трёх императоров. Наполеон, Россия и Европа. 1799 — 1805 гг. / Предисл. Дмитрий GOBLIN Пучков. — СПб.: Питер, 2019. — 656 с. — (Разведопрос). — .

ספרים בצרפתית
<div class="mw-content-ltr">
 Sokolov O. Armée de Napoléon. Paris: Commios, 2003. 592 p.
 Sokolov O. Austerlitz. Napoléon, l’Europe et la Russie. Paris: Commios, 2006. 541 p.
 Sokolov O. Combat de deux empires. La Russie d’Alexandre I contre la France de Napoléon, 1805—1812 Paris: Fayard. 2012. 523 p.

קישורים חיצוניים 

 מידע בעמוד הבית של אוניברסיטת סנקט פטרבורג

הערות שוליים

סוקולוב
סגל אוניברסיטת סנקט פטרבורג
רוסים שנולדו ב-1956